Diari Oficial de la Generalitat Valenciana


Sumari del DOGV 2339, del 06-09-1994 (1994/832319)

DECRET 178/1994, de 19 d'agost, del Govern Valencià, pel qual s'estableixen ajudes publiques per als titulars d'explotacions agràries afectades per incendis forestals posteriors al dia. 8 de juliol de 1994.
--------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/08/19/178/dof/vci/html**

### Dades del document

Número de DOGV
:   2339

Data del DOGV
:   06-09-1994

Secció del DOGV
:   DISPOSICIONS GENERALS

Número del document
:   1994/832319


Data del document
:   19-08-1994

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

DECRET 178/1994, de 19 d'agost, del Govern Valencià, pel qual s'amplien ajudes públiques per als titulars d'explotacions agràries afectades per incendis forestals i efecte d'altes temperatures posteriors al dia 8 de juliol de 1994. [94/6037]  
Els Decrets 133/1994 i 134/1994, de 8 de juliol, del Govern Valencià, i la resta de la normativa reglamentària que els despleguen, ja van establir un règim singular d'ajudes públiques als titulars d'explotacions agrícoles i ramaderes que resultaren greument afectades pels greus incendis i les altes temperatures que a principi del mes de juliol assolaren grans superfícies de l'interior de la Comunitat Valenciana.  
La circumstància que fenomens semblants posteriors hagen afectat amb la mateixa intensitat, encara que en nombre menor, altres explotacions agràries, obliga, per un elemental sentit de la justícia, a establir el mateix règim d'ajudes per a aquestes.  
Per tant, de conformitat amb l'article 40 de la Llei de Govern Valencià, a proposta dels consellers d'Economia i Hisenda i d'Agricultura, Pesca i Alimentació, i amb la deliberació prèvia del Govern Valencià, en la reunió del dia 19 d'agost de 1994,  
DECRETE:  
Article únic  
1. Els titulars d'explotacions agropecuàries que hagen patit danys de la mateixa naturalesa amb motiu d'incendis forestals i les altes temperatures ocorreguts amb posterioritat al dia 8 de juliol de 1994 podran sol·licitar les ajudes públiques regulades en els Decrets 133/1994 i 134/1994, de 8 de juliol, del Govern Valencià, i en les ordres de 18 i 29 de juliol de 1994, de la Conselleria d'Agricultura, Pesca i Alimentació, amb les mateixes finalitats i règim jurídic que es recull en la normativa esmentada.  
2. El termini per a sol·licitar aquestes ajudes finalitzarà el 30 de setembre de 1994.  
DISPOSICIONS FINALS  
Primera  
Els consellers d'Economia i Hisenda i d'Agricultura, Pesca i Alimentació queden facultats, en l'àmbit de les seues respectives atribucions, per al desplegamet i aplicació d'aquest decret.  
Segona  
Aquest decret vigeix des del mateix dia de la publicació en el Diari Oficial de la Generalitat Valenciana.  
València, 19 d'agost de 1994  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTíNEZ ESTÉVEZ  
El conseller d'Agricultura, Pesca i Alimentació,  
JOSÉ MARíA COLL COMIN


Còpia Permalink ELI